armvectores/hy_wikipedia_2023 huggingface dataset:
Մարո Հասրաթյան

Մարո Սայիի Հասրաթյան (Ավթյան), 1922, Փրջամալ), հայ մանկավարժ, ԽՄԿԿ անդամ (1942), Երկրորդ համաշխարհային պատերազմի Խորհրդա-գերմանական ռազմաճակատի («Հայրենական մեծ պատերազմ», 1941-1945) գործողություններին մասնակից։


== Կենսագրություն ==
Մարո Հասրաթյանը ծնվել է 1922 թվականին Լեռնային Ղարաբաղի Ստեփանակերտի շրջանի Փրջամալ գյուղում։ Ավարտել է Շուշիի մանկավարժական ուսումնարանը, աշխատանքի անցել Ստեփանակերտի շրջանի Խանաբադի միջնակարգ դպրոցում, իսկ 1940 թվականին աշխատել է Գորիսի շրջանի Տեղ գյուղի միջնակարգ դպրոցում։
1942 թվականին Հասրաթյանը կամավոր մեկնել է բանակ, մասնակցել Մայկոպ, Գրոզնի քաղաքների ազատագրման մարտերին։ Ռազմաճակատում ընդունվել է կոմունիստական կուսակցության շարքերը։ Մարտական երկար ուղի անցնելուց հետո Հասրաթյանը պատերազմի ավարտից հետո վերադարձել է, և նորից զբաղվել մանկավարժական գործունեությամբ։
Պատերազմում ցուցաբերած խիզախության համար Հասրաթյանը պարգևատրվել է «Մարտական ծառայությունների համար», «Կովկասի պաշտպանության համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար», «Աշխատանքային արիության համար», «Աշխատանքի վետերան» մեդալներով։ Հասրաթյանն անցել է կենսաթոշակի, բայց շարունակել է մասնակցություն ունենալ հասարակական աշխատանքներին։


== Պարգևներ ==
«Մարտական ծառայությունների համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
«Աշխատանքային արիության համար» մեդալ
«Աշխատանքի վետերան» մեդալ


== Ծանոթագրություններ ==
Զիբրիկի

Զիբրիկի (ռուս.՝ Зибрики), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աումիշևո

Աումիշևո (ռուս.՝ Аумышево, բաշկիրերեն՝ Әүмеш), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 121 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղջոց վանք

Անվան այլ կիրառումների համար տե՛ս՝ Սուրբ Ստեփանոս վանք (այլ կիրառումներ)Աղջոց վանք (Աղջկուց վանք, Աղջսվանք, Աղջոտ վանք, Աղջոց Սուրբ Ստեփանոս, Աղջուց, Աղչոց վանք, Սուրբ Ստեփանոս, Սուրբ Ստեփանոս վանք), միջնադարյան հայկական վանական համալիր Հայաստանի Արարատի մարզում, Խոսրովի պետական արգելոցում։ Կազմված է եկեղեցիներից, գավթից, վանականների շինություններից, գերեզմանոցից։


== Սուրբ Ստեփանոս եկեղեցի ==
Սուրբ Ստեփանոս եկեղեցին համալիրի գլխավոր եկեղեցին է՝ կառուցված 1212-1217 թթ.: Ունի ներքուստ խաչաձև, 4 անկյուններ ու մեկհարկ ավանդատներով, գմբեթավոր հորինվածք։ Աչքի է ընկնում ներքին և արտաքին պարզ ճարտարապետությամբ։

		
		
		


== Պողոս-Պետրոս եկեղեցի ==
Պողոս-Պետրոս եկեղեցին համալիրի առավել ուշագրավ հուշարձաններից է։ Կից է Ս. Ստեփանոս եկեղեցուն հյուսիսային կողմից։ Արևմտյան դռան ճակատակալ քարի վրա պահպանվել է 1270 թ. եղծված շինարարական արձանագրությունը։ Պարզ հատակագծով, արևելյան կողմից կիսաշրջան ավագ խորանով, երկու կողմերից ավանդատներ ունեցող թաղածածկ կառույց է։ Եկեղեցին ուշագրավ է արևմտյան մուտքի երկու կողմերում արված՝ Ս. Պողոս և Ս. Պետրոս առաքյալների բարձրաքանդակներով, որոնք միջնադարյան Հայաստանի քանդակագործական արվեստի բացառիկ նմուշներից են։

		
		
		


== Գավիթ ==
Գավիթը կից է գլխավոր եկեղեցուն արևմտյան կողմից։ Կառուցվել է 1217-1234 թթ.: Պատկանում է քառասյուն գավիթների տիպին, որի ծածկը իրականացված է եղել երկու զույգ փոխհատվող կամարներով։ Պահպանվել է միայն արևելյան պատերի մի մասը։


== Վանքային համալիրի ներկա վիճակ ==
Վանքային համալիրը ներկայուս ՀՀ Մշակույթի նախարարության կողմից պահպանվող հուշարձանների ցանկում է ընդգրկված, սակայն գտնվում է բարձիթողի վիճակում և փոքր ցնցումից կարող է հիմնահատակ փլուզվել։ Այն երբեմն ենթարկվում է վանդալների հարձակումների։ Պատերի բազմաթիվ անկյուններում հանդիպում են մերօրյա գրություններ, որոնք աստիճանաբար ծածկում են բազմադարյա արձանագրությունները։ Խաչքարերի մեծ մասը վառված են և պատված մրի ու հալված մոմի հաստ շերտով։ Սուրբ Ստեփանոս եկեղեցում և հարակից տարածքում երբեմն հանդիպում են խորովածի համար նախատեսված խարույկի հետքեր։ Վանքի միակ պահապանը հարակից բնակատեղիի միակ բնակիչն է, ով ուժերի ներածին չափով կատարում է այդ գործը հասարակական հիմունքներով։
Վանական համալիրի շրջակայքում խաչքարերով հարուստ ընդարձակ գերեզմանոցն է։


== Հարակից բուսական և կենդանական աշխարհ ==
ԽՍՀՄ տարիներին այստեղ են փախել հետազոտությունների համար նախատեսված ձևափոխված սև գույնի թունավոր օձեր, որոնք այժմ պարբերաբար նկատվում են վանքի այցելուների կողմից։
Գիշերային ժամերին հանդիպում են գայլեր և փոքրամարմին բորենիներ։


== Տես նաև ==
Հավուց Թառի վանք


== Ծանոթագրություններ ==


== Արտաքին հղումներ ==
Աղջոց վանք (Աղջոց Ս. Ստեփանոս վանք) Archived 2018-01-22 at the Wayback Machine.
Նարինե Նարիմանյան

Նարինե Նարիմանյան, հայ դատավոր, քաղաքական գործիչ, նախկին նախարար, Արցախի Հանրապետության Գերագույն դատարանի նախագահ։


== Կարիերա ==
Նարիմանյանը Արցախի Հանրապետության Գերագույն դատարանի նախագահ է ընտրվել 2013 թվականին։ Արցախի Գերագույն դատարանն ամբողջությամբ կազմված է կին դատավորներից։ 2018 թվականին Գերագույն դատարանի բյուջեն կազմել է 571,052,000 դրամ, որը հրապարակավ ներկայացրել է Նարիմանյանը։
Նախքան Գերագույն դատարանի նախագահ նշանակվելը, Նարիմանյանը զբաղեցնում էր Աշխատանքի և սոցիալական հարցերի նախարարի պաշտոնը, որտեղից նա հրաժարական տվեց 2013 թվականի ապրիլի 25-ին։ Նա այդ պաշտոնը ստանձնել էր 2012 թվականի սեպտեմբերին։ Նարիմանյանը 2007-2012 թվականներին զբաղեցրել է արդարադատության նախարարի պաշտոնը։


== Ծանոթագրություններ ==
Գադոնի

Գադոնի (իտալերեն՝ Gadoni), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը կազմում է 990 մարդ (2008 թ.), բնակչության խտությունը՝ 23 մարդ/կմ², զբաղեցրած տարածքը՝ 44 կմ²։
Փոստային ինդեքս՝ 8030, հեռախոսային կոդ՝ 0784 ։
Բնակչության հովանավոր սուրբ համարվում է Սուրբ Մարիամը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս - 0784 627000


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գիզա

Անվան այլ կիրառումների համար տե՛ս՝ Գիզա (այլ կիրառումներ)Գիզա (արաբ․՝ مدينة الجيزة‎‎), քաղաք Եգիպտոսի Արաբական Հանրապետությունում, գտնվում է Վերին Եգիպտոսում, Նեղոսի ձախ ափին, Կահիրե-Ասուան երկաթգծի կայարան, Կահիրեի հարավարևմտյան արվարձան։ Էլ Գիզա նահանգի վարչական կենտրոն։ Բնակչությունը՝ 5 598 402 մարդ (դեկտեմբերի 12, 2020)։
Եգիպտոսի երրորդ խոշորագույն քաղաքն է։


== Պատմություն ==
Գիզան Մեմֆիսի հյուսիսային գերեզմանատունն էր հայտնի դարձավ IV դինաստիայից հետո, մեծ բուրգերի կառուցումից հետո՝ այստեղ դրվեցին փարավոնների դամբարաններ։ Էլ Գիզայի մոտ Լիբիայի անապատում պահապանվել է փարավոնների դամբարաններ Քեոպսի, Հեֆրենայի և Միկերինա որոնք կառուցվելեն մ.թ.ա. առաջին դարի երրորդ կեսին և գրվել է հելենիստական գրականությունում՝ (աշխարհի յոթ հրաշալիքներում)։
969 թվականի Ջահհարայի գլխավորած բանակը ներխուժեց Եգիպտոս և հաղթեց Գիզայի ճակատամարտում պարտւթույան մատնելով Աբասսի բանակին։
XX դարի վերջում Գիզան միաձուլվեց Կահիրեի հետ միասին և ներկայացրեց Կահիրեի մայրաքաղաքի արևմտյան ձախակողմյա մասը։ Դեսպանատներից շատերը գտնվում էին այնտեղ, այդ թվում ռուսական դեսպանատունը։ Բացի այդ, այստեղ էին նաև Կահիրեի համալսարանի մասնաշենքերը։ 1999 թ. Կահիրեի մետրոպոլիտենի երկրորդ գիծը տարածվեց Գիզայով։


== Քույր քաղաքներ ==
 Ռինկեբյու, Շվեդիա
 Լոս-Անջելես, ԱՄՆ ( 21 նոյեմբեր 1989)
 Ստամբուլ, Թուրքիա ( 8 նոյեմբեր 2012)


== Ծանոթագրություններ ==


== Գրականություն ==
Густерин П. В. часть // Города Арабского Востока. — М.: Восток—Запад, 2007. — С. 123. — (Энциклопедический справочник). — 2000 экз. — ISBN 978-5-478-00729-4.
Անցնելով սահմանագիծը

«Անցնելով սահմանագիծը» (իտալերեն՝ Il passaggio della linea), 2007 թվականին ռեժիսոր Պիետրո Մարչելլոյի նկարահանած ֆիլմը։
2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում։


== Սյուժե ==
Ճանապարհորդություն Իտալիայում` երկար ժամանակ դանդաղ անկման դատապարտված միջքաղաքային ճեպընթացների ռիթմին համընթաց, մինչ դրանք կտրում են իտալական թերակղզին հարավից հյուսիս և հակառակ ուղերթով` գիշեր-ցերեկ ձգվող ուղևորությամբ. իրար հաջորդող բնապատկերներ, շենքեր, դեմքեր, բարբառներ, ձայներ ու կյանքեր։


== Մրցանակներ ==
Հատուկ հիշատակում, Վենետիկի միջազգային կինոփառատոն, Իտալիա, 2007


== Նկարահանող խումբ ==
Ռեժիսոր՝  Պիետրո Մարչելլո
Պրոդյուսեր՝ Նիկոլա Ջուլիանո, Ֆրանչեսկա Կիմա
Սցենարիստ՝ Պիետրո Մարչելլո
Օպերատոր՝ Դարյա դ`Անտոնիո
Երաժշտություն՝ Միրկո Սինյորիլե, Մարկո Մեսսինա
Հնչյունը`Միկելե Կարուզո
Կինոընկերություն՝ Indigo Film, Rai 3, Mercurio Cinematografica


== Ծանոթագրություններ ==


== Արտաքին հղումներ ==
Ֆիլմը imdb.com կայքում
Il passaggio della linea (P. Marcello, 2007)
Պայմանական վառելիք

Պայմանական վառելիք, օրգանական վառելիքի հաշվառման միավոր, որը կիրառվում է վառելիքի տարբեր տեսակների արդյունավետության համեմատման նրանց գումարային հաշվառման համար։ Իբրև պայմանական վառելիքի միավոր ընդունվում է 7000 կկալ/կգ (29,3 Մջ/կգ) այրման ջերմություն ունեցող 1 կգ վառելիքը։ Պայմանական վառելիքի օգտագործումն առանձնապես հարմար է ջերմաէներգետիկական տարբեր տեղակայանքների շահավետության համեմատման համար։
Բուբնիխա

Բուբնիխա (ռուս.՝ Бубниха), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարեբեր մահիկ

Բարեբեր մահիկ (անգլ.՝ Fertile Crescent, արաբ․՝ الهلال الخصيب‎‎՝ ալ-հիլալ ալ-խասիբ)՝ Միջին Արևելքի տարածաշրջանից մեկի պայմանական անվանումն է, որն առաջարկել է Չիկագոյի Համալսարանի հնագետ Ջեյմս Հենրի Բրեսթեդը՝ 1906 թվականին։ Քարտեզի վրա տարածաշրջանն ունի կիսալուսին հիշեցնող ձև։
Հարավից սահմանակից է Սաուդյան Արաբիայի, Սիրիական ու հյուսիս-արաբյան անապատներին, հարավ-արևմուտքից՝ Սինային, հարավ-արևմուտքից այն ողողում է Միջերկրական ծովը, հյուսիսում եզերում է Տավրոսը և Հայկական լեռնաշխարհը, արևելքում՝ Զագրոսի լեռներն են։ Նրա կազմի մեջ են մտնում Միջագետքը և Լևանտը՝ պատմական Սիրիան և Պաղեստինը։
Ներկայումս այդ տարածքն զբաղեցնում են Լիբանանը, Պաղեստինը, Իսրայելը, Սիրիան, Իրաքը, Թուրքիայի հարավ-արևելքը և Հորդանանի հյուսիս-արևմուտքը։ Նրա կազմի մեջ հաճախ ներառնում են նաև Եգիպտոսը։
Բարեբեր մահիկը համարվում է երկրագործության և անասնապահության բնօրրանը, որոնք առաջացել են քարե դարում՝ մոտ 12-10 հազար տարի առաջ։ Բարեբեր մահիկի տարածքում նաև սկիզբ է առել քաղաքակրթությունը, և այստեղ են կառուցվել աշխարհի հնագույն քաղաքները, ինչպես օրինակ՝ Երիքովը։


== Ծանոթագրություններ ==
Մոխովայա (գյուղ, Լեբեդյանսկի շրջան)

Անվան այլ կիրառումների համար տե՛ս՝ Մոխովայա (այլ կիրառումներ)Մոխովայա (ռուս.՝ Моховая), գյուղ Ռուսաստանի Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալկոլեջե

Ալկոլեջե  (կատ.՝ Alcoletge), մունիցիպալիտետ Իսպանիայում։ Գտնցում է Լյեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 16,7 կմ²։ Բնակչությունը՝ 2816 մարդ (ըստ 2010 թվականի տվյալների)


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2008-05-13 at the Wayback Machine.
Informació de la Generalitat de Catalunya Archived 2007-09-29 at the Wayback Machine.
Dades estadístiques
(9073) Յոշինորի

(9073) Յոշինորի (անգլ.՝ Yoshinori), աստերոիդ աստերոիդների հիմնական գոտում։ Հայտնաբերվել է 1994 թվականի մարտի 4-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,27036 ա. մ., առավելագույնը մոտենում է 1,9908 ա. մ. հեռավորության վրա և հեռանում 2,5499 ա. մ.։ Արեգակի շուրջ մեկ ամբողջական պտույտ է կատարում 1249,51 երկրային օրվա ընթացքում, իր ուղեծրով շարժվելով միջինում 0,288112 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9073) Յոշինորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոֆիթաշ

Սոֆիթաշ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Արտաշիրմում

Արտաշիրմում, արտագերեզմանում, էքսհումացիա, դիակի դուրսբերում շիրմից։ Հայաստանի օրենսդրությամբ արտաշիրմում կատարվում է քննչական մարմինների որոշմամբ, անկախ թաղման վաղեմությունից, երբ դատաբժշկական հետազոտման ենթակա դին թաղվել է առանց դիահերձման, հետազոտումը արվել է սխալ, անբավարար, կամ երևան են եկել գործի հետ առնչվող նոր հանգամանքներ։ Արտաշիրմումման մասին քննիչը ընթերականների ներկայությամբ կազմում է մանրամասն արձանագրություն, կատարում լուսանկարահանումներ, իսկ դատաբժշկական փորձագետը՝ եզրակացություն արտաշիրմումի արդյունքների մասին։
Նեստոր

Նեստոր (ռուս.՝ Не́стор Летопи́сец, նաև՝ Нестор Пече́рский, Нестор Ки́евский, մոտ 1056, Կիև, Կիևյան Ռուսիա - 1114, Կիև, Կիևյան Ռուսիա), XI դարի վերջի — XII դարի սկզբի ռուս տարեգիր, Կիև-Պեչորյան (Կին-Պեչորյան) վանքի վանական։ Հեղինակ է Բորիս և Գլեբ իշխանների, Թեոդոսիոս Այրիվանեցու (Феодосий Печерский) վարքերի։ Ուսումնասիրողների կարծիքով Նեստորը նաև «Անցած տարիների պատմություն» տարեգրության (մոտ 1113 թ.) հեղինակներից է։ Նեստորի դամբարանը գտնվում է Կիև-Պեչորյան մայրավանքում։


== Ծանոթագրություններ ==
Սորայա Փոսթ

Սորայա Վիոլա Հելենա Փոսթ (շվեդերեն՝ Soraya Viola Heléna Post, հոկտեմբերի 15, 1956(1956-10-15), Գյոթեբորգ), շվեդ կին քաղաքական գործիչ, շվեդական «Ֆեմինիստական նախաձեռնություն» կուսակցության անդամ և Եվրոպական խորհրդարանի նախկին անդամ։


== Կենսագրություն ==
Սորայա Փոսթի հայրը ծագումով գերմանացի հրեա է, իսկ նրա մայրը՝ շվեդ գնչուհի։
Սորայա Փոսթը երկար տարիներ զբաղվել է իրավապաշտպանությամբ՝ շեշտը դնելով Շվեդիայում և Եվրոպայում գնչուների իրավունքների վրա։ Փոսթը Եվրոպական խորհրդարանի ընտրություններից հետո ազատվել է Վեսթեր-Գյոթալանդի իրավունքների տարածաշրջանային կոմիտեի գրասենյակում ազգային փոքրամասնությունների հարցերով աշխատանքից, եղել է ներգրավված է գնչուների հարցերի մեջ և 2007 թվականին Գյոթեբորգի միջմշակութային միջնակարգ դպրոցի ստեղծման նախաձեռնողն էր։ Միջմշակութային միջնակարգ դպրոցն իր գործունեությունն սկսել է 2007 թվականի հունվարին՝ որպես Գյոթեբորգի միջնակարգ դպրոցի մասնաճյուղ և բացվել նույն թվականի սեպտեմբերին արքայադուստր Վիկտորյայի կողմից։ Սորայան եղել է Շվեդիայի ռադիոհեռարձակման խորհրդի և կառավարական հաստատություններում գնչուների հարցերով ներկայացուցչության անդամ։
2014 թվականի փետրվարին Փոսթը եղել է «Ֆեմինիստական նախաձեռնության» ցուցակի առաջին թեկնածուն Շվեդիայում անցկացվող 2014 թվականի խորհրդարանական ընտրություններում։ Սա առաջին անգամն էր, որ Շվեդիայում գնչուն դարձել է Եվրախորհրդարանի պատգամավոր և առաջինը, որ ընտրվել է որպես թեկնածու համընդհանուր ընտրություններում։ Փոսթը եղել է նաև ԼԳԲՏ անձանց իրավունքների խմբի և հաշմանդամություն ունեցող անձանց հարցերով խմբի անդամ։ Սոցիալիստների և դեմոկրատների առաջադեմ դաշինքի խմբում Փոսթը եղել քաղաքացիական ազատությունների, արդարադատության և ներքին գործերի կոմիտեի (LIBE) ու ԵՄ-ից դուրս գտնվող մարդու իրավունքների ենթակոմիտեի (DROI) անդամ։ Այն փոխարինվել է արտաքին գործերի կոմիտեի (AFET): Եղել է նաև Կենտրոնական Ամերիկայի երկրների հետ կապերի պատվիրակության անդամ (DCAM):
Սորայա Փոսթը նախաձեռնել է Եվրոպական խորհրդարանում հակագնչուականության վերաբերյալ երկու բանաձև. առաջինը վերաբերել է Գնչուների միջազգային օրվան և Եվրոպայում հակագնչուականություն և ԵՄ-ի կողմից Երկրորդ համաշխարհային պատերազմի ժամանակ գնչուների ցեղասպանության զոհերի հիշատակի օրվա ճանաչմանը (2015 թվականի ապրիլ), իսկ երկրորդը` ԵՄ-ում գնչուների մշակութային ինտեգրման հիմնական իրավունքների ասպեկտներին, հակագնչուականության դեմ պայքարին (2017 թվականի հոկտեմբեր)։
2019 թվականի մայիսի 26-ին կայացած Եվրոպական խորհրդարանի ընտրություններում «Ֆեմինիստական նախաձեռնությունը» ստացել է ձայների 0,8 տոկոսը, որից հետո Փոսթը կորցրել է իր մանդատը Եվրախորհրդարանում։


== Ծանոթագրություններ ==
Օտտո Բախ

Օտտո Բախ (գերմ.՝ Otto Bach, փետրվարի 9, 1833(1833-02-09), Վիեննա, Ավստրիական կայսրություն - հուլիսի 3, 1893(1893-07-03), Unterwaltersdorf, Ebreichsdorf, Բադեն, Ստորին Ավստրիա, Ավստրո-Հունգարիա), ավստրիացի կոմպոզիտոր և դիրիժոր, եկեղեցական երաժիշտ և կապելմեյստեր։


== Կենսագրություն ==
Օտտոն եղել է փաստաբան Մայքլ Բախի կրտսեր որդին։ Նրա ավագ եղբայրները՝  Ալեքսանդրն ու Էդուարդն եղել են քաղաքական գործիչներ։ Օտտոն կրթությունը ստացել է Վիեննայում։
1848֊1949 թվականների քաղաքական իրադարձություններից հետո Բախը Վիեննայում երաժշտություն է սովորել Սիմոն Զեխտերի մոտ։ 
Բախը 1864 թվականին ամուսնացել է Հայնրիխ Մարշների այրու՝ Թերեզա Բախ-Մարշների հետ։ Նա նաև սերտ կապ է պահպանել Ֆրանց ֆոն Հիլլեպրանդտի ընտանիքի հետ, որի դստերը՝ Մարիին նա մի շարք երգեր է նվիրել։
1868 թվականին, 35 տարեկանում, Բախը նշանակվել է Զալցբուրգի Մայր տաճարի երաժշտական ​​ասոցիացիայի տնօրեն։
1880 թվականից եղել է Վիեննայի Վոթիվկիրխե կաթոլիկ եկեղեցու կապելմեյստեր։ 
«Արգոնավորդներ», «Մեդեա», «Սարդանապալ» և այլ օպերաների, սիմֆոնիկ և կամերային երաժշտության հեղինակ է։ 
Օտտո Բախը թաղված է Վիեննայի կենտրոնական գերեզմանատանը, որտեղ թաղված է նաև իր եղբայրը։


== Գրականություն ==
Constantin von Wurzbach: Bach, Otto. In: Biographisches Lexikon des Kaiserthums Oesterreich. 22. Theil. Kaiserlich-königliche Hof- und Staatsdruckerei, Wien 1870, S. 470.
Constantin Schneider: Geschichte der Musik in Salzburg von der ältesten Zeit bis zur Gegenwart, Salzburg 1935, S. 177 f.
In: Österreichisches Biographisches Lexikon 1815–1950 (ÖBL). Band 1, Verlag der Österreichischen Akademie der Wissenschaften, Wien 1957, S. 41.


== Ծանոթագրություններ ==


== Արտաքին հղումներ ==
Otto Bach (Kirchenmusiker). Österreich-Lexikon von aeiou(գերմ.)
Օրելեն Չուամենի

Օրելեն Չուամենի (ֆր.՝ Aurélien Tchouaméni, հունվարի 27, 2000(2000-01-27), Ռուան), կամերունական ծագումով ֆրանսիացի ֆուտբոլիստ, «Ռեալ Մադրիդի» և Ֆրանսիայի հավաքականի կիսապաշտպան։


== Ակումբային կարիերա ==
Չուամենին ծագումով Ռուանից է։ Ֆուտբոլով սկսել է զբաղվել Արտիգի դպրոցում, որտեղից 11 տարեկանում տեղափոխվել է «Բորդոյի» ակադեմիա։ 2017/2018 մրցաշրջանից եղել է ակումբի երկրորդ թիմի խաղացող։ Նա իր նորամուտը նշել է 2017 թվականի օգոստոսի 19-ին՝ «Անգլե Ժենեի» երկրորդ թիմի դեմ մենամարտում։ Ընդհանուր առմամբ, մեկնարկային մրցաշրջանում անցկացրել է 16 հանդիպում՝ 3 անգամ աչքի ընկնելով։ Դեբյուտային գոլը գրանցվել է 2017 թվականի մայիսի 13-ին, երբ Չուամենին գրավել է «այծի» դարպասը։
2018 թվականի հունիսի 16-ին չորս տարվա պայմանագիր է կնքել «Բորդոյի» հետ։ Չուամենիին իրենց թիմում տեսնել հավակնում էին «Յուվենտուսն» ու «Միլանը»։ 2018/2019 մրցաշրջանից առաջ հավաքներ է անցկացրել հիմնական թիմի հետ։ Օգոստոսի 12-ին նշել է նորամուտը Լիգա 1-ում «Ստրասբուրգի» դեմ խաղում։ Չուամենին խաղադաշտ է դուրս եկել մեկնարկային կազմում և 72-րդ րոպեին փոխարինվել է Թոմ Բաշիչով։ Ամբողջ մրցաշրջանում անցկացրել է 10 հանդիպում Լիգայում և աչքի չի ընկել արդյունավետ գործողություններով։
2020 թվականի հունվարի 29-ին հայտարարվել է, որ Չուամենին տեղափոխվում է «Մոնակո»։ 2021 թվականի հունվարի 23-ին պրոֆեսիոնալ կարիերայում խփել է իր առաջին գոլը՝ գրավելով «Մարսելի» դարպասը։
2022 թվականի հունիսի 11-ին 80 միլիոն եվրոյով տեղափոխվել է «Ռեալ Մադրիդ»։
2022 թվականի օգոստոսի 10-ին նվաճել է իր առաջին գավաթը ակումբային կարիերայում՝ ՈՒԵՖԱ-ի Սուպերգավաթի «Ռեալ Մադրիդ»-«Այնտրախտ» խաղում։


== Կարիերան ազգային հավաքականում ==
2021 թվականի օգոստոսի 26-ին Ֆրանսիայի հավաքականի գլխավոր մարզիչ Դիդիե Դեշամն առաջին անգամ հրավիրել է Չուամենիին՝ մասնակցելու 2022 թվականի աշխարհի առաջնության ընտրական փուլի՝ Բոսնիա և Հերցեգովինայի, Ուկրաինայի և Ֆինլանդիայի հավաքականների դեմ խաղերին։ 2021 թվականի սեպտեմբերի 1-ին նշել է իր նորամուտը Ֆրանսիայի հավաքականում Բոսնիա և Հերցեգովինայի դեմ խաղում՝ 46-րդ րոպեին խաղադաշտ դուրս գալով Թոմ Լեմարի փոխարեն։ Հաջորդ խաղում, որը տեղի է ունեցել 2021 թվականի սեպտեմբերի 4-ին Ուկրաինայի հավաքականի դեմ, առաջին անգամ դուրս է եկել մեկնարկային կազմում։
2022 թվականի նոյեմբերի 9-ին ընդգրկվել է Ֆրանսիայի հավաքականի պաշտոնական հայտացուցակում՝ Քաթարում կայանալիք 2022 թվականի աշխարհի առաջնության խաղերին մասնակցելու համար։


== Վիճակագրություն ==
2022 թվականի մայիսի 21-ի տվյալներով


== Ձեռքբերումներ ==
«Ռեալ Մադրիդ»

ՈՒԵՖԱ-ի սուպերգավաթակիր - 2022Ֆրանսիայի հավաքական

ՈՒԵՖԱ Ազգերի լիգայի հաղթող - 2020/21


== Ծանոթագրություններ ==


== Արտաքին հղումներ ==
Օրելեն Չուամենիի էջը «Մոնակոյի» կայքում(ֆր.)
Չերնյատին (գյուղ, Կալինովկայի շրջան)

Անվան այլ կիրառումների համար տե՛ս՝ ՉերնյատինՉերնյատին (ուկրաիներեն՝ Чернятин), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Չերնյատին գյուղում բնակվում էր 734 մարդ։ Բնակավայրը զբաղեցնում է 3478 կմ² տարածք։ Բնակչության խտությունը կազմում էր 211,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
The Airship

The Airship, Port Blue երաժշտական նախագծի առաջի ստուդիական ալբոմը, որ թողարկվել է Port Blue Productions լեյբլով 2007 թվականի սեպտեմբերի 13-ին։


== Ալբոմի մասին ==
The Silent Ballet կայքում տրված է ալբոմի հետևյալ բնութագրությունը.


== Երգացանկ ==


== Ծանոթագրություններ ==


== Արտաքին հղումներ ==
The Airship ալբոմը Allmusic կայքում
Ֆրեդերիկ Բաք

Ֆրեդերիկ Բաք (ֆր.՝ Frédéric Back, ապրիլի 8, 1924(1924-04-08)[…], Սաարբրյուքեն, Սաարլանդ - դեկտեմբերի 24, 2013(2013-12-24)[…], Մոնրեալ, Քվեբեկ, Կանադա), կանադացի նկարիչ-մուլտիպլիկատոր, որը արժանացել է բազմաթիվ մրցանակների։ Կանադայի շքանշանի սպա, Քվեբեկի ազգային շքանշանի ասպետ։
1952 թվականից աշխատել է Կանադայի ռադիոհեռարձակող կորպորացիայի մուլտիպլիկացիոն ստուդիայում։
Մոնրեալի Place-des Arts (արվեստի հրապարակ) մետրոյի կայարանի որմնախորշի համար ստեղծել է մեծ վիտրաժ` «L’histoire de la musique à Montréal » (Երաժշտության պատմությունը Մոնրեալայում) անվամբ։ 1987 թվականի դեկտեմբերի 20-ին հանդիսավոր կերպով տեղի է ունեցել վիտրաժի բացումը։ Դա արվեստի առաջին ստեղծագործությունն էր՝ արված Մոնրեալի մետրոպոլիտենի պատվերով։
1980 թվականին «Ամեն ինչ ոչինչ » (Tout rien) ֆիլմի համար ռեժիսորը ներկայացվել է Կինոարվեստի և գիտության ակադեմիայի մրցանակի Օսկար լավագույն անիմացիոն կարճամետրաժ ֆիլմ կատեգորիայում։ 1982 թվականին նա այն ստացել է «Բախ» (Crac) ֆիլմի համար։ 1987 թվականին «Մարդը, որը ծառեր էր տնկում» (L’Homme qui plantait des arbres) ֆիլմի համար ստացել է Ակադեմիայի երկրորդ մրցանակը «Լավագույն անիմացիոն կարճամետրաժ ֆիլմ» անվանակարգում։ 1994 թվականին կրկին Ակադեմիայի կողմից առաջադրվել է «Լավագույն անիմացիոն կարճամետրաժ ֆիլմ» անվանակարգում՝ «Մեծ գետը» (Le fleuve aux grandes eaux) ֆիլմի համար։
1989 թվականին Ֆրեդերիկ Բաքը «Մարդը, որը ծառեր էր տնկում» ֆիլմի համար առաջադրվել է գեներալ-նահանգապետ մրցանակի «Մանկական գրականություն՝ նկարազարդումներ» կատեգորիայում։
2004 թվականին բնապահպանական ֆիլմերի միջազգային փառատոնում «Մոլորակը կիզակետում» ֆիլմի համար ստացել է «Զանգվածային լրատվամիջոցների էկո-հերոս» մրցանակ։
1989 թվականին Ֆրեդերիկ Բաքը արժանացել է Քվեբեկի ազգային շքանշանի ասպետի կոչման։ 1990 թվականին դարձել է Կանադայի շքանշանի սպա։
Վախճանվել է 2013 թվականի դեկտեմբերի 24-ին։


== Ծանոթագրություններ ==
Թալիսովան

Թալիսովան, լեռ Թուրքիայի  Իգդիրի մարզում, Հայկական Պար լեռնաշղթայում, Մեծ Մասիսից 8 կմ հյուսիս-արևելք։ Բարձրությունը 1200 մետր։ Նոր Ախուրի գյուղից հյուսիս։


== Ծանոթագրություններ ==
Մարցելի Նենցկի

Մարցելի Վիլհելմովիչ Նենցկի (անգլ.՝ Wilhelm Marceli Nencki, հունվարի 15, 1847(1847-01-15), Boczki, Zduńska Wola County, Gmina Szadek, Zduńska Wola County, Լոձի վոյեվոդություն, Լեհաստան - հոկտեմբերի 14, 1901(1901-10-14), Սանկտ Պետերբուրգ, Ռուսական կայսրություն), կենսաքիմիկոս և մանրէաբան։ Ազգությամբ լեհ։


== Կենսագրություն ==
1870 թվականին ավարտել է Բեռլինի համալսարանը։ 1877-1891 թվականներին՝ Բեռնի համալսարանի պրոֆեսոր, 1891 թվականից՝ Պետերբուրգի փորձառական բժշկագիտության ինստիտուտի քիմիայի բաժնի վարիչ։ Ուսումնասիրել է միզանյութի սինթեզն օրգանիզմում, ցույց տվել լյարդի դերն այդ պրոցեսում և առաջարկել (Ի․ Պավլովի հետ համատեղ) կաթնասունների օրգանիզմում սինթետիկ միզանյութի առաջացման տեսություններից մեկը։ Պարզել է հեմի քիմիական կառուցվածքը, տվել (լեհ քիմիկոս Լ․ Մարխլևսկու (Լ․ Marchlewski, 1869-1946 թթ.) հետ միասին) հեմոգլոբինի և քլորոֆիլի քիմիական ազգակցությունը։ Մշակել է եղջերավոր անասունների ժանտախտի դեմ պայքարի մեթոդներ։


== Ծանոթագրություններ ==
Կորեննոյ (Ցելինսկի շրջան)

Կորեննոյ (ռուս.՝ Коренной), ավան Ռուսաստանի Ռոստովի մարզի Ցելինսկի շրջանում։ Մտնում է Նովոցելինսկոյե գյուղական համայնքի կազմի մեջ։
Աստերոիդների ցանկ (256801-256900)

Աստերոիդների ցանկ (256701-256800)  • Աստերոիդների ցանկ  • Աստերոիդների ցանկ (256901-257000)
 Աստերոիդների ցանկ (256701-256800)  • Աստերոիդների ցանկ  • Աստերոիդների ցանկ (256901-257000)
Հին Գետիկ վանք

Հին Գետիկ վանք, 9-12-րդ դարերի հուշարձանախումբ։ Գտնվում է Մարտունի (գյուղ)-ում։
Հյուսիսային Հայաստանի հոգևոր մշակութային նշանավոր կենտրոն Հին Գետիկ վանքում կարևոր դեր է ունեցել Մխիթար Գոշը։
Երկրաշարժից Գետիկ վանքը կործանվելուց հետո Մխիթար Գոշը դիմել է Զաքարե և Իվանե իշխաններին՝ խնդրելով նոր տեղ վանքի կառուցման համար, քանի որ հինը վերականգնելն անհնար էր։
Զաքարյան իշխանները հատկացրել են Տանձոտի ձորը, ուր կառուցվել է Նոր Գետիկը։
Հուշարձանախումբը, որ վարդագույն քարից կառուցված լինելու համար հայտնի է եղել Կարմիր եղցի անունով, բաղկացած է եկեղեցիներից, ժամատնից, միաբանության շենքերից և այլ կառույցներից։
Համալիրում հնագույն շինությունը խաչաձև հատակագծով, չորս ավանդատներով, կոպտատաշ քարով շարված գրեթե կանգուն եկեղեցին է (9--10-րդ դդ.)։
12-րդ դարում կառուցված գլխավոր եկեղեցին երկաստիճան գետնախարիսխի վրա հաստատված, չորս անկյուններում կրկնահատակ ավանդատներով գմբեթասրահ է ( 12 * 17 մ)` երեսպատված բազմագույն սրբատաշ քարերով։
Հյուսիսային ճակատը մշակված է հովհարաձև ավարտով պսակված եռանկյունաձև երկու խորշով, որոնց միջև բացվող մուտքը կենտրոնից քիչ արևմուտք է երիզված երկրաչափական նախշերով քանդակազարդ շրջանակով։
Արտակարգ շքեղությամբ առավել ուշագրավ է եկեղեցու արևմտյան մուտքը, որի միակտուր քարից կողերի և դրանց հաջորդող դեկորատիվ զույգ որմնասյուների միջև որմի մակերեսը մշակված է շեղանկյուն քարե սալիկներով։
Եկեղեցուն արևմուտքից կից է կոպտատաշ քարից մի շինություն, հավանաբար` ժամատուն։
Հայտնաբերվել են եկեղեցու արտաքին և ներքին հարդարանքի բազմաթիվ բեկորներ, շինարարական և նվիրատվական արձանագրությունների մասեր, 9--13-րդ դարերի գեղաքանդակ խաչքարեր։
Եկեղեցու մի քանի քարերի վրա փորագրված է քարագործ վարպետի անվան Խ սկզբնատառը։
Հին գետիկի ճարտարապետն է Հովասափը։
Ումրոյ լիճ

Ումրոյ լիճ, լիճ Հայաստանի Արագածոտնի մարզում,  Ծաղկաշեն գյուղից մոտ 8 կմ հյուսիս-արևմուտք, Ապարան քաղաքից 10 կմ հարավ, Արագած լեռնազանգվածի արևելյան լանջին., ծովի մակարդակից 3050 մ բարձրության վրա։ Մակերեսը՝ 20 հա։
Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==
Առաջին Բեկեշ

Առաջին Բեկեշ (ռուս.՝ Первый Бекеш ), գետ Ռուսաստանում, Կամչատկայի երկրամասի հյուսիս-արևմտյան մասում։ Թափվում է Մեծ Խալիցա գետ, գետաբերանից ձախ՝ 41 կմ հեռավորության վար։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112120000017848


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աղբերց վանք (այլ կիրառումներ)

Աղբերց վանք կարող է նշանակել.

Աղբերց վանք, վանք Կիլիկյան Հայաստանում։
Աղբերց վանք, վանք Մեծ Հայքի Սյունիք նահանգի Վայոց ձոր գավառի Գլաձոր գյուղում։
(390) Ալմա

(390) Ալմա (անգլ.՝ Alma), աստերոիդ աստերոիդների հիմնական գոտում։ Հայտնաբերվել է 1894 թվականի մարտի 24-ին Գիյոմ Բիգուրդանի կողմից Փարիզում։
Միջին հեռավորությունը Արեգակից կազմում է 2,650729 ա. մ., առավելագույնը մոտենում է 2,2996 ա. մ. հեռավորության վրա և հեռանում 3,0019 ա. մ.։ Արեգակի շուրջ մեկ ամբողջական պտույտ է կատարում 1576,33 երկրային օրվա ընթացքում, իր ուղեծրով շարժվելով միջինում 0,228379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,17° անկյուն։
Ալմա աստերոիդը պատկանում է Էվնոմիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(390) Ալմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեձանա Ռաբատոնե

Մեձանա Ռաբատոնե (իտալերեն՝ Mezzana Rabattone), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 507 մարդ 2008 թվականի մարդահամարի տվյալների, բնակչության խտությունը կազմում է 72 մարդ/կմ²։ Զբաղեցնում է՝ 7 կմ2 տարածք։ Հեռախոսային կոդ՝ 0382։ Փոստային ինդեքս՝ 27030։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0382 918862
Էլեկտրոնային հասցեն՝ segreteria@comune.mezzanarabattone.pv.it
Պաշտոնական կայք՝ http://www.comune.mezzanarabattone.pv.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Triple H (խումբ)

Triple H (կորեերեն՝ 트리플 H), հարավկորեական տրիո։ Ձևավորել է Cube Entertainment-ը 2017 թվականին։ Բաղկացած էր երեք անդամներից․ Հյոնան և PENTAGON խմբի անդամներ Հուին ու Ինդոունը։ Որպես խումբ, նրանք թողարկել են երկու մինի ալբոմ․ 199X (2017) և Retro Futurism (2018): Օգոստոսին Cube Entertainment-ը հաստատեց, որ Հյոնան և Ինդոունը, պայմանագրի դադարեցման մասին հայտարարությունից հետո, այլևս ընկերության անդամ չեն հանդիսանում դադարեցման մասին հայտարարությունից հետո։


== Կարիերա ==


=== 2017. Ձևավորում և դեբյուտ՝ 199Х ===
2017 թվականի մարտին Cube Entertainment-ը հայտարարեց, որ Հյոնան իր գործընկերների հետ կդառնա նոր ենթաբաժնի անդամ։ Դեբյուտը նախատեսված է մայիսին։ Ապրիլի 4-ին հայտնի դարձավ, որ PENTAGON խմբի անդամներ Հուին ու Ինդոունը նույնպես ներգրավվել են ենթաբաժնում, և թիմը անվանվել է Triple H: Նույն օրը հայտարարվեց «Triple H Fun Agency» շոուի մեկնարկի մասին։ Հյոնան ընտրվեց որպես խմբի առաջնորդ, քանի որ հաղթեց «քար, մկրատ, թղթում»։
Ապրիլի 12-ին թողարկվեց առաջին խմբային թիզերը։ Ապրիլի 27-ին ներկայացվեց ձայնային հատվածը։ Հաջորդ երեք օրվա ընթացքում թողարկվեցին Հյոնայի, Հուիի և Ինդոունի անհատական թիզերները «365 Fresh» տեսահոլովակի համար։
Մայիսի 1-ին նրանց առաջին դեբյուտային ալբոմը՝ 199X թողարկվեց տարբեր երաժշտական ծառայություններում, իսկ «365 Fresh» տեսահոլովակը թողարկվեց YouTube-ում։


=== 2018․ REtro Futurism և լուծարում ===

2018 թվականի հուլիսի 18-ին, ավելի քան մեկ տարի անց, Triple H-ն՝ REtro Futurism մինի ալբոմով վերադարձավ բեմ։ Ալբոմը գրավեց 8-րդ տեղը Gaon Album Chart-ում։
Օգոստոսի 3-ին Հյոնան և Ինդոունը հաստատեցին իրենց հարաբերությունների մասին լուրերը, որոնք նախկինում հերքվել էին Cube Entertainment-ի կողմից, որի արդյունքում առաջմղումը նույն օրը պաշտոնապես ավարտվեց, չեղարկվեցին մնացած բոլոր ելույթները և ֆանսայնները։
Հյոնայի և Ինդոունի փոխհարաբերությունների, ինչպես նաև վարկանիշի ենթադրյալ իջեցման մասին հայտարարությունից հետո, Cube Entertament-ը որոշեց դադարեցնել երկու պայմանագրերը։ Իրենք՝ արտիստները այդ մասին իմացան լուրերից։ Հոկտեմբերի 15-ին գործակալությունը պաշտոնապես խզեց պայմանագիրը Հյոնայի, իսկ նոյեմբերի 14-ին`Ինդոունի հետ։


== Սկավառակագրություն ==


=== Սինգլներ ===


== Ծանոթագրություններ ==
Մեկնաբանություններ

Աղբյուրներ
(7322) Լավրենտինա

(7322) Լավրենտինա (անգլ.՝ Lavrentina), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,199586 ա. մ., առավելագույնը մոտենում է 2,8316 ա. մ. հեռավորության վրա և հեռանում 3,5676 ա. մ.։ Արեգակի շուրջ մեկ ամբողջական պտույտ է կատարում 2090,45 երկրային օրվա ընթացքում, իր ուղեծրով շարժվելով միջինում 0,172212 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7322) Լավրենտինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Señorita

«Señorita», Ջասթին Թիմբերլեյքի «Justified» առաջին ալբոմի չորրորդ սինգլը։ Թողարկվել է 2003 թվականին The Neptunes պրոդյուսերների թիմի կողմից և հասել 27-րդ հորիզոնականին Billboard Hot 100 հիթ-շքերթում և 13-րդ հորիզոնականին Մեծ Բրիտանիայում։


== Կոմերցիոն հաջողություն ==
ԱՄՆ-ում սինգլը պաշտոնապես թողարկվել է ռադիոյով 2003 թվականի սեպտեմբերին։ «Señorita» երգըն ընդգրկվել է Billboard Hot 100-ում՝ առաջին շաբաթում զբաղեցնելով 27-րդ հորիզոնականը։ Այն հասել է 5-րդ հորիզոնականին Mainstream Top 40-ում, 10-րդ հորիզոնականին Top 40 Tracks-ում և 29-րդին՝ Rhythmic-ում։
Սինգլը միջին մարդակի հաջողություններ է ունեցել, երբ այն թողարկվել է միջազգային մակարդակով։ Երգը Մեծ Բրիտանիայում նորամուտը նշել է 13-րդ հորիզոնականում այն շաբաթում, որն ավարտվել է 2003 թվականի սեպտեմբերի 27-ին։ Երգը չի կարողացել ավելի բարձր դիրք գրավել և զբաղեցրել է ավելի ցածր հորիզոնականներ հետագա ութ շաբաթների ընթացքում, մինչև դուրս է մնացել հիթ-շքերթից։ Իռլանդիայում թրեքը Irish Singles Chart-ում ընդգրկվել է 15 համարի ներքո։ Այն յոթ շաբաթ մնացել է հիթ-շքերթում և չի կարողացավ զբաղեցել ավելի բարձր հորիզոնական։ Նոր Զելանդիայում երգը հայտնվել է հիթ-շքերթներում 2003 թվականի սեպտեմբերի 14-ին՝ զբաղեցնելով 9-րդ հորիզոնականը։ Հաջորդ չորս շաբաթվա ընթացքում այն հասել է 4-րդ հորիզոնականին և այն զբաղեցրել է երկու շաբաթվա ընթացքում։ Երգն անցկացրել է 15 շաբաթ հիթ-շքերթում։ Ավստրալիայում երգը հասել է 6-րդ հորիզոնականին և դուրս մնացել հիթ-շքերթից այն բանից հետո, երբ այնտեղ անցկացրել է 11 շաբաթ։ Եվրոպական երկրների հիթ-շքերթներում երգը հայտնվել է թոփ-10-ում և թոփ-20-ում։


== Երգացանկ ==
European CD single«Señorita» (Album version) — 4:54
«Señorita» (Instrumental) — 4:54
«Señorita» (Eddie's Extended Club Mix) — 6:27
«Rock Your Body» (Vasquez Club Anthem) — 9:15
«Señorita» (Video) — 4:33UK CD single«Señorita» (Radio Edit Short Intro) — 4:16
«Señorita» (Eddie's Crossover Rhythm Mix) — 4:18
«Señorita» (Eddie's Extended Dance Mix) — 6:27
«Señorita» (Dr. Octavo 2-Step Mix) — 3:50


== Հիթ-շքերթ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Միրոսլավկա (այլ կիրառումներ)

Միրոսլավկա, կարող է վերաբերել՝

Միրոսլավկա - գյուղ, Ուկրաինայի Ժիտոմիրի մարզի Բերդիչևի շրջանում
Միրոսլավկա - գյուղ, Ուկրաինայի Վոլինի մարզի Ռոժիշչեի շրջանում
Աննա Բոշ

Աննա Ռոզալիա Բոշ (ֆր.՝ Anna Rosalie Boch, փետրվարի 10, 1848(1848-02-10) կամ հունվարի 1, 1848(1848-01-01), Saint-Vaast, Լա Լուվեր, Սուանիե, Էնո, Բելգիա - փետրվարի 25, 1936(1936-02-25) կամ հունվարի 1, 1936(1936-01-01), Իքսել, Բրյուսել, Բելգիա և Բրյուսել, Բելգիա), ֆրանսիացի և բելգիացի նկարչուհի և մեկենաս։


== Կենսագրություն ==
Աննա Բոշը հախճապակու գործարանատիրոջ, Villeroy & Boch  ընկերության սեփականատերերից մեկի՝ Վիկտոր Բոշի ավագ դուստրն էր և նկարիչ Էժեն Բոշի ավագ քույրը։ Սկսել է զբաղվել գեղանկարչությամբ Իսիդոր Վերհայդենի ղեկավարությամբ, ով նրան խորհուրդ է տալիս շարունակել ուսումը Փարիզում։ 1863 թվականին Աննան գալիս է Փարիզ և ընդունվում Ժյուլիանի ակադեմիա, Թոնի Ռոբեր-Ֆլյորի դասարանը։ 1885 թվականին նա ծանոթանում է բելգիական ավանգարդիստական Les XX խմբի հիմնադիրներից մեկի՝ նկարիչ Թեո վան Ռեյսսելբերգի հետ, ով ակտիվորեն զբաղվում էր Բելգիայի և Ֆրանսիայի միջև մշակութային փոխանակության կազմակերպմամբ։
Աննա Բոշը սկզբում  իր կտավները նկարել է իմպրեսիոնիստական, հետագայում հետիմպրեսիոնիստական ոճով և ընդունվել է Les XX խմբի մեջ։  1890 թվականին նա ցուցադրեց իր աշխատանքները այդ ընկերության ցուցահանդեսում և, ցանկանալով օգնել հիվանդ նկարչին, գնել է Վինսենթ վան Գոգի  Կարմիր  այգու  լեռը   նկարը (1888 թ., Ալեքսանդր Պուշկինի անվան գեղարվեստի պետական թանգարան, Մոսկվա), որը անհիմն համարվում էր նկարչի կենդանության օրոք վաճառված միակ գեղանկարչական աշխատանքը։
Եղբայր և քույր Էժեն և Աննա Բոշերն իրականացնում էին ակտիվ մեկենասական գործունեություն, նրանց առևտրական ներկայացուցիչը Les XX խմբի քարտուղար, փաստաբան  Օ. Մաուսն էր։ 1890 թվականին նրանք կազմակերպում են բենեֆիս Պոլ Գոգենի պատվին։ 1891 թվականին Աննա Բոշը գնում է  Վինսենթ վան Գոգի ևս մեկ կտավ (որը վաճառում է 1907 թվականին)։ Նրա գեղանկարչական հավաքածուն ընդգրկում էր  Գոգենի, Ժորժ Սյորի, Պոլ Սինյակի, Ջեյմս Էնսորի վրձնի աշխատանքները։ Իքսելլում գտնվող իր տանը Ա. Բոշը բացել էր գեղարվեստի աշխարհիկ սրահ, որտեղ հաճախում էին բազմաթիվ նկարիչ ավանգարդիստներ։


== Գրականություն ==
Thieme-Becker. Allgemeines Lexikon der bildenden Künstler von der Antike bis zur Gegenwart. — Lpz.: Seemann, 1907—1950; Taschenbuchausgabe: Münch.: DTV, 1992. — ISBN 3-423-05908-7
Matthias Arnold. Vincent van Gogh (Biographie). — Münch.: Kindler, 1993. — ISBN 3-463-40205-X
Thérèse Faider-Thomas. Anna Boch und Eugène Boch: Werke aus den Anfängen der modernen Kunst. — Mettlach: Villeroy & Boch, 1971.


== Պատկերասրահ ==

		
		
		
		


== Ծանոթագրություններ ==
Պոսնայա

Պոսնայա (ռուս.՝ Посная), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիլեդ գետի ձախ ափին՝ 8 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024976
Հիդրոլոգիական ուսումնասիրությունների կոդը -  103002497
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եսայան (այլ կիրառումներ)

Եսայան անվանումը կարող է ունենալ հետևյալ կիրառումները․

Բառնաբաս Եսայան (1825 - 1892), հայ բանասեր
Եսայի Եսայան, հայ դերասան
Զապել Եսայան (1878 - 1943), հայ գրող, թարգմանիչ, հրապարակագիր
Վարսենիկ Եսայան (1909 - 1985), հայ գրականագետ, թարգմանչուհի, վաստակավոր ուսուցչուհի
Տիգրան Եսայան (1874 - 1921), հայ նկարիչ։ Զապել Եսայանի ամուսինը
Օլեգ Եսայան (1946 - ), հայ քաղաքական և պետական գործիչ և դիվանագետ
Նունե Եսայան, հայ էստրադային երգչուհի, ՀՀ վաստակավոր արտիստ։
Մարիանա Բրիսկի

Մարիանա Մարսելա Բրիսկի (անգլ.՝ Mariana Briski, սեպտեմբերի 14, 1965(1965-09-14), Կորդովա, Արգենտինա - օգոստոսի 14, 2014(2014-08-14), Բուենոս Այրես, Արգենտինա), արգենտինացի դերասանուհի, ռեժիսոր, պրոդյուսոր, սցենարիստ, հեղինակ և պրոֆեսոր։ Նա հայտնի է «Դա դու չես, դա ես եմ» (2004), «Քամին»(2005) և «Սալսիպուեդես»(2011) ֆիլմերում խաղացած իր դերերով։ Բրիսկին առավել հայտնի էր իր «Փրիմիսիաս» հեռուստատեսային դերով։


== Կենսագրություն ==
Ծնվել է Արգենտինայի Կորդովա քաղաքում։ 1988 թվականին ամուսնացել է Հերման Վենթուրաի հետ և նրա հետ ապրել մինչև իր մահը` 2014 թվականը։ Նրանք ունեցել են Պեդրո Բրիսկի անունով որդի։ 2004 թվականին նրա մոտ ախտորոշվել է կրծքագեղձի քաղցկեղ։ 2012 թվականին քաղցկեղի մետաստազները տարածվել է դեպի թոքերը։ Բրիսկին մահացել է թոքի և կրծքագեղձի քաղցկեղից Արգենտինայի մայրաքաղաք Բուենոս Այրեսում, 48 տարեկանում։
Նա ծագումով հրեա է։


=== Մահ ===
Մարիանա Բրիսկին մահացել է 48 տարեկանում, 2014 թվականի օգոստոսի 14-ին, հինգշաբթի, ժամը 3։30, քաղցկեղի դեմ երկարատև պայքարից հետո։ Նա մեկ շաբաթ հոսպիտալացված է եղել Ալեքսանդր Ֆլեմինգ Ինստիտուտում, որտեղ նրա վիճակը ծանրացել է և ավարտվել է մահով։
Թաղված է Բուենոս Այրեսի Պիլար թաղամաս Ժարդին դե Պազ գերեզմանատանը։


== Ծանոթագրություններ ==


== Արտաքին հղումներ ==
Մարիանա Բրիսկի Internet Movie Database կայքում
Սաքարթվելո (հեռուստաալիք)

«Սաքարթվելո» (վրաց.՝ საქართველო), Վրաստանում մասնավոր հեռուստաալիք. հեռարձակվում է 2007 թվականի
սեպտեմբերի 1-ին։


== Արտաքին հղումներ ==
Օսինովայա (Ցիլմայի վտակ)

Օսինովայա (ռուս.՝ Осиновая), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Ցիլմա գետի ձախ ափին՝ 153 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ - 03050300212103000079523
Կոդը ըստ հիդրոլոգիական հետազոտության (ՌԴ) - 103007952
Ավազանի կոդը - 03.05.03.002
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Նոր Այնթապ (հանդես, Լիբանան)

«Նոր Այնթապ», պատկերազարդ հանդես։ Ամերիկաբնակ (1982 թվականից՝ լիբանանաբնակ) այնթապցիների հայրենակցական միության հրատարակություն։ Լույս է տեսնում 1960 թվականից (ընդհատումներով), մինչև 1971 թվականը՝ «Հայ Անթեպ»։ Առաջին 6 համարները հրատարակվել են Բոստոնում (ԱՄՆ)։ 1962 թվականից լույս է ընծայվում Բեյրութում։ Խմբագիրներ՝ Գրիգոր Պողարյան, Երվանդ Պապայան, Վարդան եպիսկոպոս Տեմիրճյան, Լեռն Վարդան և Թոլաս Թորանյան։ Լուսաբանում է հայ գաղթավայրերի կյանքը, Հայաստանի անցուդարձը, առանձնահատուկ տեղ հատկացնում Այնթապ ավանին ու նրա առօրյային։ Կատարում է արտատպումներ հայաստանյան մամուլից։ Ունի գրական-բանասիրական բաժին։
Gone Too Soon

«Gone Too Soon», երգ՝ ձայնագրված Մայքլ Ջեքսոնի կողմից՝ 1991 թվականին թողարկված «Dangerous» ալբոմի 13-րդ կատարումը։
Երգի խոսքերի հեղինակներն են Բազ Կոուենը և Լարի Գրոսմանը։ Երգը նվիրված էր Մայքլ Ջեքսոնի ընկերոջ՝ Ռայան Ուայթի հիշատակին։ Ուայթը Ինդիանա նահանգի Կոկոմո քաղաքից մի դեռահաս էր, ով արժանացավ համաշխարհային ուշադրության, երբ հեռացվեց դպրոցից՝ ՁԻԱՀ-ով վարակված լինելու պատճառով։
(3511) Ցվետաևա

(3511) Ցվետաևա (անգլ.՝ Tsvetaeva), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 14-ին Լյուդմիլա Ժուրավլյովայի և Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,74636 ա. մ., առավելագույնը մոտենում է 2,1969 ա. մ. հեռավորության վրա և հեռանում 3,2958 ա. մ.։ Արեգակի շուրջ մեկ ամբողջական պտույտ է կատարում 1662,4 երկրային օրվա ընթացքում, իր ուղեծրով շարժվելով միջինում 0,216555 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3511) Ցվետաևա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գալեր

Գալեր, գաղղք, կելտական խմբին պատկանող ցեղեր, ովքեր ապրում էին Գալիայում (ժամանակակից Ֆրանսիայում, Բելգիայում, Շվեյցարիայի մի մասում, Գերմանիայում և Հյուսիսային Իտալիայում) մ.թ.ա. 5-րդ դարի սկզբից մինչ հռոմեական ժամանակաշրջանը։ Խոսում էին գալերեն լեզվով, որը պատկանում էր կելտական լեզուների խմբին։ Ֆրանսիացի պատմաբաններից շատերը գալերին համարում են ժամանակակից ֆրանսիացիների նախնիներ։
Մ.թ.ա. 1-ին հազարամյակում գալական մշակույթը զարգացել է որպես կելտական մշակույթի մի մաս։ Գալերն իրենց հզորության գագաթնակետին հասել են մ.թ.ա. 3-րդ դարում։


== Տես նաև ==
Կելտեր
Միքայել Պանարետոս

Միքայել Պանարետոս (ծնված և մահացած թվականները անհայտ), XIV դարի 2-րդ կեսի և XV դարի 1-ին կեսի բյուզանդական ժամանակագիր և քաղաքական գործիչ։
Ծառայել է Ալեքսիոս III Մեծի (1349-1390) արքունիքում։ Գրել է «Տրապիզոնի կայսրերի՝ Մեծ Կոմնենոսների մասին․․․» ժամանակագրությունը։ Տրապիզոնի կայսրության պատմության հիմնական սկզբնաղբյուրն է, ընդգրկում է 1204-1426-ի ժամանակաշրջանը։ Կարևոր տեղեկություններ է հաղորդում բյուզանդա-վրացական հարաբերությունների, բյուզանդա-թուրքական պատերազմների, ակկոյունլուների, Հայաստանի (մասնավորապես՝ Երզնկայի, Պարխարի լեռների և այլն) վերաբերյալ։
Կոսովոյի Հանրապետության կառավարություն

Կոսովոյի Հանրապետության կառավարություն (ալբ․՝ Qeveria e Republikës së Kosovës; սերբ.՝ Влада Републике Косова) իրականացնում է գործադիր իշխանությունը մասնակիորեն ճանաչված Կոսովոյի Հանրապետությունում։ Կառավարությունը կազմված է նախարարներից և կառավորվում է վարչապետի կողմից։ Կառավարության նստավայրը գտնվում է Պրիշտինայում։


== Ընտրությունների ընթացակարգ ==
Կոսովոյի Հանրապետության Սահմանադրության 4-րդ գլխի 95-րդ հոդվածը կանոնակարգում է կառավարության ընտրությունը։
Խորհրդարանական ընտրություններից հետո նախագահը խորհրդարանին առաջարկում է վարչապետի թեկնածության պաշտոնը։ Ընդ որում, նա խորհրդակցում է ընտրություններում հաղթած կուսակցության կամ կոալիցիայի հետ։ Այս հանդիպումից սկսած տասնհինգ օրերի ընթացքում։ թեկնածուն պետք է խորհրդարանին ներկայացնի ապագա կառավարության կազմը։ Կառավարությունը համարվում է ընտրված, եթե ստանում է պատգամավորների մեծամասնության ձայները։
Եթե կառավարության ներկայացրած կազմը չի ստացել անհրաժեշտ խորհրդարանի պարզ մեծամասնության ձայները, ընթացակարգը կրկնվում է, և նախագահը կրկին  առաջարկում է ուժեղագույն կուսակցության կամ կոալիցիայի համաձայնությամբ խորհրդարանի թեկնածությունը։
Հաջող ընտրություններից հետո, կառավարության անդամները պետք է երդում տան խորհրդարանում։


== Վարչապետ ==

Վարչապետը համարվում է կառավարության նախագահ։ 2017 թվականից վարչապետ է նշանակվել Ռամուշ Խարադինայը։
Սահմանադրության համաձայն, վարչապետի պարտականությունների մեջ են մտնում՝

ներկայացնել և գլխավորել կառավարությունը
ապահովել, որ բոլոր նախարարները գործեն ըստ պետական քաղաքականության
ապահովել կառավարությամբ սահմանված քաղաքականության իրականացումը
կառավարության անդամների փոփոխությունը
Կոսովոյի Անվտանգության խորհրդի նախագահությունը
Կոսովոյի ոստիկանապետի նշանակումը
հետախուզության հարցերով խորհրդատվություն Կոսովոյի Հանրապետության նախագահի հետ
համագործակցություն Հանրապետության նախագահի հետ, նախագահի տեղակալի և Կոսովոյի հետախուզական վարչության գլխավոր տեսուչի համատեղ նշանակումը
խորհրդատվություն Հանրապետության նախագահի հետ երկրի արտաքին քաղաքականության վերաբերյալ
այլ առաջադրանքների կատարոումը, որոնք սահմանված են Սահմանադրությամբ և Օրենքով։


== Ծանոթագրություններ ==


== Արտաքին հղումներ ==
Կոսովոյի վարչապետ պաշտոնական կայքը՝ ալբաներեն, սերբերեն և անգլերեն
Տունգոկոչենսկի շրջան

Տունգոկոչենսկի շրջան (ռուս.՝ Тунгокоченский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1938 թվականին։ Վարչական կենտրոնը՝ Վերխ-Ուսուգլի։


== Աշխարհագրություն ==
Շրջանի տարածքի մակերեսը կազմում է 50400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13864 մարդ։ Բնակչության խտությունը կազմում էր 0,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Չեռնոգորիան Մանկական Եվրատեսիլ երգի մրցույթում

Չեռնոգորիան 2014 թ. հուլիսի 18-ին հայտարարեց, որ առաջնելույթ է կատարում Մանկական Եվրատեսիլ երգի մրցույթում։


== Մասնակցումներ ==


== Ծանոթագրություններ ==